Държавен вестник, бр. 61, 2011 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  61
1. ръководи, контролира, мониторира и 
координира информационната дейност в здра­
веопазването;
2. разработва, произвежда и разпространява 
статистическа информация;
3. осъществява дейности по развитие на 
единна здравно-информационна система и 
електронно здравеопазване;
4. разработва, внедрява и поддържа системи 
за класификация на пациентите и технологии 
за отчет и заплащане.
Чл. 21. В изпълнение на функциите по чл. 20, 
ал. 1 центърът:
1. идентифицира съществуващи и нововъз­
никващи рискови фактори;
2. разработва научнообосновани предложе­
ния за нива на рисковите за здравето фактори в 
околната среда с цел определяне на допустими 
норми за опазване на човешкото здраве;
3. извършва оценка на експозицията и здрав­
ния риск за населението от въздействието на 
биологични, химични и физични вредности в 
околна и в работна среда и в храни; изготвя 
препоръки за предотвратяване на неблагопри­
ятни здравни последици;
4. мониторира храненето и хранителния 
статус на населението, идентифицира рискови 
групи и разработва ръководства за организира­
но хранене на определени групи от населението;
5. разработва, внедрява и валидира съ­
временни методи за измерване на физични 
фактори, за анализ на химичен състав и замър­
сители на храни и питейни води, козметични 
продукти, химикали, генномодифицирани 
организми и др.;
6. провежда епидемиологични проучвания, 
мониторинг и оценка на факторите на риска 
за хроничните незаразни болести; провежда 
изследвания на рисковите за здравето фактори 
на деца и ученици;
7. извършва дейности по промоция на здра­
вето сред деца, ученици и възрастни;
8. участва в разработването и изпълнението 
на национални политики, програми и планове, 
насочени към повлияването на рисковите за 
здравето фактори и укрепване на обществе­
ното здраве, вкл. психично, репродуктивно и 
сексуално;
9. участва в разработването на годишния 
доклад на министъра на здравеопазването за 
състоянието на здравето на гражданите и из­
пълнението на Националната здравна стратегия;
10. провежда интервенционни мероприятия, 
кампании, обучителни семинари, разработва, 
издава и разпространява информационни и 
методични материали, свързани с обществе­
ното здраве;
11. участва в анализирането на здравните 
политики и съвременните тенденции в раз­
витието на здравните системи и процесите 
на реформиране; провежда оценка на стра­
тегическото и оперативното управление на 
лечебните и здравните заведения, като пред­
лага добри управленски практики, основани 
на доказателства;
12. анализира и оценява състоянието и 
тенденциите в развитието на ресурсите в здра­
веопазването;
13. разработва модели, свързани с осигуря­
ване на качеството на медицинската помощ, 
безопасността на пациентите и спазването на 
техните права;
14. извършва оценка на риска и неблагопри­
ятното влияние на екстремалните климатични 
явления и метеорологичните условия върху 
общественото здраве и разработва мерки за 
преодоляване на психологическите въздействия 
от бедствия и аварии;
15. осъществява активно сътрудничество 
с европейски и международни институции, 
извършва дейности по международни проек­
ти по всички направления от дейността на 
центъра, изпълнява координираща роля по 
отношение на колабориращите центрове на 
Световната здравна организация (СЗО), ба­
зирани в центъра;
16. провежда научни изследвания в областта 
на общественото здравеопазване и предлага 
решения, основани на доказателства;
17. развива академичния си състав в съот­
ветствие с приоритетите на съвременната наука 
и потребностите на здравната система;
18. планира, организира, координира и осъ­
ществява обучението на докторанти, специали­
занти, медицински и немедицински специалисти 
в съответствие с националните и международните 
изисквания.
Чл. 22. В изпълнение на функциите по чл. 20, 
ал. 2, т. 1 центърът:
1. разработва, унифицира и поддържа ме­
дицинската документална система, свързана с 
първична регистрация на здравния статус на 
населението и извършваните медицински дей­
ности в съответствие с действащата в страната 
нормативна уредба;
2. разработва, унифицира и поддържа меди­
ко-статистическата документация за ресурсите 
и дейността на лечебните заведения в съответ­
ствие с нормативните изисквания на Закона за 
лечебните заведения съгласувано с Националния 
статистически институт;
3. проучва съответствието между информа­
ционните потребности на здравеопазването и 
информационните решения;
4. осигурява оперативна и годишна медико-
статистическа и икономическа информация;
5. анализира здравното състояние на насе­
лението, демографските процеси, ресурсите на 
лечебните заведения и тяхната дейност;
6. участва в разработването и изпълнението 
на Националната здравна стратегия;
7. изгражда и поддържа бази и регистри от 
здравни данни;